open-index/open-wikipedia-markdown huggingface dataset:
Nordkapp

**Nordkapp** (á íslensku nefnt **Knöskanes**) er nyrsta sveitarfélag Noregs. Það er í fylkinu Finnmörku. Höfuðstaður sveitarfélagsins er bærinn Honningsvåg en önnur þorp eru Gjesvær, Kåfjord, Kamøyvær, Kjelvik, Nordvågen, Repvåg, Skarsvåg og Valan. Íbúar eru rétt rúmlega 3.000 talsins.
Kristjánssandur

**Kristjánssandur** (norska: ******) er borg í Ögðum syðst í Noregi. Hún er fimmta stærsta borg Noregs með um 89.000 íbúa (2016). Borgin var stofnuð af Kristjáni 4. Danakonungi árið 1641 og heitir eftir honum.
Prunus

***Prunus*** er ættkvísl trjáa og runna, sem meðal annars inniheldur plómutré, kirsuberjatré, apríkósutré og möndlutré. 

Um 430 tegundir eru útbreiddar um tempruð svæði norðurhvels jarðar. Margar tegundirnar eru ræktaðar vegna aldina og til skrauts.

## Tengt efni
*Heggur
*Virginíuheggur
*Fuglakirsuber
*Kirsuberjablóm

## Heimildir
Deiglan

**Deiglan** er vefrit um stjórnmál sem hóf göngu sína 3. febrúar 1998. Stofnandi hennar var Borgar Þór Einarsson og var hún fyrstu árin bloggsíða hans. Upp úr aldamótum bættust fleiri pistlahöfundar við. Í dag eru pistlahöfundar um eitt hundrað talsins. 

## Tenglar
Vefritið Deiglan

## Tilvísanir
Siklingur

**Siklingur** eða **siklingsstál** er nafn á stálplötu sem er handverkfæri notað til sléttunar á viði m.a. til þess að slétta og laga lakkhúð á viðarfleti milli umferða. Siklingurinn skefur niður misfellur, penslaför og bólur ef einhverjar eru í lakkinu. Þegar tré er lakkað geta myndast óæskileg penslaför en einnig myndast stundum smáar loftbólur. Gott er að nota sikling til að slípa yfirborðið á milli umferða. Siklingur er eiginlega fínasta bitverkfærið sem notað er til að skafa lakk á milli umferða. Það skefur niður rykkorn og bólur ef einhverjar eru í lakkinu. 

## Brýning

Það er nákvæmnisvinna að brýna sikling sem er gert með sérstökum hætti svo að brúnir á köntum plötunnar verði beittar. Til að brýna sikling er m. a. notað verkfæri sem er þrístrend gljáfægð stálþjöl sem er þrístrend gljáfægð stálþjöl og er notað við viðhaldsbrýningu á vettvangi meðan siklingurinn er í notkun og við róttækari brýningu er notuð sérstök einhöggvin flöt þjöl og steinbrýni bæði gróft og fínt. Þegar siklingur er brýndur byggist árangurinn á því að kantar hans séu réttir vel af, gerðir beinir og hornréttir við hliðarnar. Til þess að það megi takast vel er gott að festa siklinginn í skrúfstykki og láta 2 sentimetra af siklingnum standa upp úr. Síðan er flatri þjölinni strokið langs eftir kanti siklingsins þar til kanturinn er alveg beinn og hallalaus. Þegar þjölin hefur rétt kantinn af eru brýnin notuð til þess að fínslípa kanta siklingsins. Að lokinni þessari brýnslu er komið að því að nota þrístrendu sléttu þjölina. Siklingurinn er lagður flatur t.d. á borðbrún og stutt með annarri hendinni fast ofan á siklinginn til að halda honum föstum og með hinni hendinni er þjölinni rennt nokkrum sinnum fram og til baka, eftir brún siklingsins sem upp snýr. Því næst er þjölin dregið þéttingsfast, með hæfilegum halla, eftir kanti siklingsins til þess að sveigja brúnina svolítið upp. Þetta er svo endurtekið á öllum fjórum brúnum siklingsins. Að þessu loknu eiga allar brúnir siklingsins að vera skarpar og örlítið sveigðar upp, eða út frá plötunni.
Bacteroidetes

Flokkurinn **Bacteroidetes** samanstendur af þremur stórum ættum Gram-neikvæðum bakteríum, ekki-sporamyndandi, loftháðum eða ekki loftháðum, og staflaga gerlum sem eru útbreiddir í umhverfinu, þar á meðal í jarðvegi, sjó og í og á dýrum.

## Phylogeny
Núverandi viðurkennd flokkun, byggð á List of Prokaryotic names with Standing in Nomenclature og National Center for Biotechnology Information (NCBI)
og phylogeny er byggð á 16S rRNA-based LTP release 111 by 'The All-Species Living Tree' Project.

Athugasemdir
♠ "Strains" sem fundin voru hjá National Center for Biotechnology Information, en voru ekki skráð hjá LPSN
♪ Prokaryotes þar sem engin hrein (axenic) ræktun var einangruð eða fáanleg, þ. e. ill- eða ó-ræktanleg. 

## Heimildir

## Ytri tenglar
*Phylogenomics and Evolutionary Studies on Bacteriodetes, Chlorobi and Fibrobacteres Species  Bacterial (Prokaryotic) Phylogeny Webpage
Flavobacteriaceae

Ættin **Flavobacteriaceae** samanstendur af umhverfis bakteríum. Flestar tegundirnar eru loftháðar, meðan aðrar eru microaerobic til anaerobic, til dæmis *[[Ornithobacterium]]*, *[[Capnocytophaga]]* og *[[Coenonia]]*.

## Tilvísanir
Félagsleg skilvirkni

Þegar félagslegur ábati er hámarkaður er talað um **[[Félagsleg skilvirkni|félagslega skilvirkni]]**. Hún fæst í því jafnvægi þegar félagslegur jaðarábati er jafn félagslegum jaðarkostnaði. Þegar jaðarábatinn er hærri en jaðarkostnaðurinn, eykst félagsleg velferð samfélagsins í heild. 

Ákvarðanir um nýtingu almannagæða og auðlinda jarðar hafa sömu niðurstöðu fyrir alla.  Fólk hefur misjöfn gildi, smekk og tilfinningar til ákvarðana og þannig getur auðveldlega komið til átaka um hvernig nýtingunni skuli háttað. Félagsleg skilvirkni hverrar nýtingar er því greind með því að bera saman félagslegan ábata og félagslegan kostnað sem hún hefur í för með sér. 

Áhrif sem verða í kjölfar nýtingar á auðlindum geta, vitandi eða óafvitandi, skollið á þriðja aðila sem hafði ekkert með ákvörðunina að gera. Slík úthrif getur verið erfitt að mæla í reynd en þau eru skoðuð með tilliti til framtíðar sem og nútíðar. Úthrifin geta verið bæði jákvæð og neikvæð. Hámörkun ábata er ekki alltaf sú leið sem réttlátast er að fara hverju sinni því ábatanum getur verið gríðarlega misskipt innan samfélagsins, þrátt fyrir að hann hafi jákvæð áhrif á samfélagið í heild.

## Heimildir
Roubaix

**Roubaix** (franska *Roubaix* eða hollenska *Robaais*) er gömul iðnaðarborg í fylkinu Nord í Norður-Frakklandi, í Flandur-héraðinu nálægt landamærunum Belgíu. Fólksfjöldi árið 2013 var 95.866 og heildarflatarmálið borgarinnar er 13,23 km². Íbúar borgarinnar eru kallaðir *Roubaisiens* á frönsku og stundum *Roubégnos* á pikardsku. Ásamt borgum Lille, Tourcoing, Villeneuve-d'Ascq og 86. öðrum bæjum, Roubaix er hluti af höfuðborgarsvæðinu *Métropole Européenne de Lille* þar sem meira en 1,1 milljónir búa.

Við komu textílframleiðslu á tímum iðnbyltingarinnar breytist Roubaix mikið, hún varð þéttbyggð iðnaðarborg með stórri verkalýðsstétt á 19. öldinni. Staðsetning borgarinnar gerði henni kleift að þróast og stækka. Borgin varð miðstöð vefnaðariðnaðarins og var stór ullarframleiðandi. Vefnaðariðnaðinum hnignaði frá miðri 20. öldinni. Núna það eru mörg erfið verkefni og félagsleg vandamál í Roubaix eins og fátækt og kreppa.

Borgin er líka akademísk og menningarleg miðstöð, þar á meðal fjöldi leikhúsa, minjasafna og annarra menningarstofnana. Borgin er nú best þekktur sem enda áfangastað í París-Roubaix hjólreiðarkeppninni. 

## Vinabæir
Roubaix viðheldur vinabæjatengslum við eftirfarandi borgir:

*  Bradford í Bretlandi, síðan 1969
*  Mönchengladbach í Þýskalandi, síðan 1969
*  Verviers í Belgíu, síðan 1969
*  Skopje í Norður-Makedóníu, síðan 1973
*  Prato í Ítalíu, síðan 1970
*  Sosnowiec í Póllandi, síðan 1993
*  Covilhã í Portúgali, síðan 2000
*  Bouïra í Alsíri, síðan 2003

## Tenglar
* Opinber heimasíða
* Opinber heimasíða ferðamanna 
* Heimasíða listasafnsins
* Heimasíða textílsafnsins
Bangsi bestaskinn

**Bangsi bestaskinn** (enska: *Teddy Ruxpin*) var í upphafi sjálfvirkt vélleikfang í formi talandi bangsa. Bangsinn gat hreyft munninn og augun á meðan hann las upp sögur sem voru spilaðar af innbyggðu kasettutæki sem staðsett var á baki hans. Leikfangið var skapað af Ken Forsse og hannað af bandaríska fyrirtækinu RKS Design snemma á 9. áratug 20. aldar. Leikfangið varð söluhæsta leikfang í Norður-Ameríku árið 1985 og 1986. Að lokum var sköpuð teiknimyndasería eftir sömu hugmynd (*The Adventures of Teddy Ruxpin)* sem hóf göngu sína í bandarísku sjónvarpi árið 1987. Teiknimyndaserían kom að lokum til íslenskra sjónvarpsstöðva og fékk heitið *Bangsi bestaskinn* og varð töluvert vinsælt barnaefni á meðal íslenskra ungmenna.
Kristnesspítali

**Kristnesspítali** eða Heilsuhæli Norðurlands að Kristnesi var tekið í notkun 1927. Það reyndist mikilvæg brjóstvörn í baráttunni við hinn hvíta dauða, berklaveikina. Þegar komið var fram undir 1960 voru öflug berklalyf farin að hafa þau áhrif að þörf berklaveikra fyrir hælisvist var orðin svo lítil, að heilbrigðisstjórnin gaf út fyrirmæli um að taka þar inn aðra sjúklinga. Árið 1976 tilkynnti ráðherra í bréfi til stjórnarnefndar Ríkisspítala að Kristneshæli yrði framvegis rekið sem hjúkrunar- og endurhæfingarspítali. Lítt varð þó breytinga vart. Nafni stofnunarinnar var breytt árið 1984 úr heilsuhæli í spítala en það ár segir í ársskýrslu að yfirgnæfandi meirihluti sjúklinga sé inniliggjandi til langdvalar. 

Í mars 1985 samþykkti stjórnarnefnd Ríkisspítalanna nýja stefnumörkun á fundi sem hún hélt á Kristnesspítala. Þar segir m.a. að á neðri hæð verði rekin endurhæfingardeild fyrir lyflæknis-, bæklunar- og gigtarsjúklinga eftir því sem þörf krefur. Í samræmi við þessa stefnumörkun var hafinn undirbúningur að því að rýma til fyrir væntanlegum endurhæfingarsjúklingum, og lögð áhersla á hvíldarinnlagnir í stað hjúkrunarsjúklinga. Árið eftir var unnin fullkomin framkvæmda- og kostnaðaráætlun um breytingar og viðbyggingar og samþykkt af stjórnarnefnd. Áætlunin var í sex liðum til jafnmargra ára. Ekki hafði þó tekist að halda tímamörk samkvæmt þeirri áætlun þegar endurhæfingardeild tók þar til starfa 1. ágúst 1991. Fyrsti yfirlæknir hennar var Stefán Yngvason. Þar með var loks kominn raunhæfur grundvöllur fyrir deildaskiptingu spítalans. Samtímis uppbyggingu leituðu yfirvöld mjög eftir öðru rekstrarfyrirkomulagi og á haustmánuðum 1992 virðist svo sem rekstur spítalans hafi verið í uppnámi og einn kostur í stöðunni var sá að leggja spítalann niður. En það tókst að koma á viðræðum milli Ríkisspítala, FSA (Fjórðungssjúkrahússins á Akureyri) og heilbriðgisyfirvalda um endanlegt framtíðarskipulag á rekstri spítalans, sem lauk á þann hátt að FSA fékk ákveðna fjárveitingu frá ríkinu og tók að sér reksturinn 1. janúar 1993. Sama dag var öldrunarlækningadeild stofnuð formlega. Fyrsti yfirlæknir hennar var Halldór Halldórsson. Hann hafði áður verið yfirlæknir Kristnesspítala frá 1985 en þar áður gegnt starfi sérfræðings við lyflækningadeild FSA.

## Heimildir
Ragnar Sigurðsson

**Ragnar Sigurðsson** (fæddur 19. júní 1986) er íslenskur fyrrum knattspyrnumaður. Hann hóf ferilinn hjá Fylki og hefur m.a. spilað með IFK Göteborg, F.C. København, FC Krasnodar, FC Rostov og Fulham F.C.. Í lol ferils sneri hann til Fylkis eitt tímabil. Hann spilaði sem varnarmaður.

Ragnar var valinn í íslenska landsliðshópinn fyrir undankeppni Evrópukeppninnar í Frakklandi 2016. Á Evrópumótinu í Frakklandi 2016 var Ragnar valinn maður leiksins þegar Ísland spilaði við England en hann skoraði annað markana í 2-1 sigri. Hann vakti athygli hjá enskum og þýskum liðum eftir frammistöðu sína í keppninni. 

Einnig var hann valinn í HM 2018 hópinn sem fór til keppninnar í Rússlandi.

## Tilvísanir
La Légende de l'Ouest

**La Légende de l'Ouest** *(íslenska: Hetjur Villta Vestursins)* eftir belgíska teiknarann Morris (Maurice de Bevere) og höfundinn Patrick Nordmann er 72. bókin í bókaflokknum um Lukku Láka. Bókin kom út árið 2002 og hefur ekki verið gefin út á íslensku.

## Söguþráður

Að lokinni sýningu hjá hinu fræga Vestra-leikhúsi biður sýningarhetjan Buffalo Bill Lukku Láka um að slást í hópinn. Lukku Láki afþakkar boðið, en stingur upp á því að Daldónarnir verði fengnir til að troða upp í staðinn, enda frægir stigamenn. Vandinn er sá að Daldónarnir sitja bak við lás og slá. Í fangelsinu komast Daldónarnir í kynni við rótarann Geronimius Caesar Plunk sem lofar þeim frægð og frama í sýningargeiranum. Bræðurnir fjórir ákveða því að stjúka úr fangelsinu ásamt rótaranum og komast að hjá Vestra-leikhúsinu.

## Fróðleiksmolar

* Nokkrar raunverulegar persónur, sem tóku þátt í Vestra-leikhúsinu, koma við sögu í bókinni, m.a. sirkusstjórinn og ævintýramaðurinn William F. Cody (1846-1917), skyttan víðfræga Annie Oakley (1860-1926) og indíánahöfðinginn Sitjandi Boli (ca. 1831-1890).
* La Légende de l'Ouest er síðasta bókin í bókaflokknum um Lukku Láka sem Morris teiknaði og kom út um ári eftir að hann andaðist. Í erfðaskrá sinni gaf Morris leyfi fyrir því að aðrir héldu áfram að teikna sögurnar og við keflinu tók franski teiknarinn Achdé (Hervé Darmenton).
Smábátahöfn

**Smábátahöfn** er höfn með legum og annarri aðstöðu fyrir litla báta og lystisnekkjur. Smábátahafnir geta staðið einar sér eða verið hluti af stærri höfn. Þær er að finna alls staðar þar sem bátar eru í notkun, eins og á strandsvæðum, vötnum, ám og við skipaskurði. Legur geta verið við ból, staura eða stæði við flotbryggjur. Dæmigerðir innviðir í smábátahöfnum eru vatnsleiðslur, rafmagnsleiðslur, olíudælur, uppsátur, sjósetningarrampar og kranar. Í mörgum smábátahöfnum starfa siglingafélög sem bjóða upp á meiri þjónustu eins og aðgang að salerni, þvottahúsi, sturtum, eldunar- og hvíldaraðstöðu, veitingastað o.fl. Við stærri smábátahafnir er oft að finna sérhæfð þjónustufyrirtæki eins og seglagerð, bátaverkstæði og bátaverslun.

Aðgangur að þjónustu í smábátahöfnum er yfirleitt gegn gjaldi sem er mjög mishátt eftir því hvar höfnin er staðsett í heiminum og innan hvers lands. Smábátahafnir eru reknar af sveitarfélögum, hafnarsamlögum, félagasamtökum eða einkafyrirtækjum eftir atvikum. Margar smábátahafnir eru með sérstakar gjaldskrár fyrir skammtímalegu og langlegu. Í sumum höfnum er langur biðlisti eftir föstu stæði og getur tekið mörg ár að komast að.
Bátaverslun

**Bátaverslun** er sérverslun með vörur og búnað fyrir skip og báta. Bátaverslanir eru stundum hluti af stærri skipaþjónustu sem sér stærri skipum fyrir þjónustu og birgðum. Bátaverslanir eru gjarnan staðsettar í og við hafnir og eru mikilvægur hluti af þjónustu sem skip geta sótt sér í hafnarborgum.
Seglagerð

**Seglagerð** er fyrirtæki sem fæst við hönnun og framleiðslu segla, einkum fyrir seglbáta, en líka fyrir ýmsa aðra notkun eins og tjöld og hlífar. Verkstæðið þar sem segl eru búin til er kallað seglaloft. Sum seglaloft eru innréttuð með fölsku gólfi þannig að seglagerðarmaðurinn geti setið undir gólfinu meðan seglið er saumað. Sérstakar saumavélar, saumnálar og kósavélar eru notaðar við seglagerð, auk sérhæfðra verkfæra eins og melspíra.

Segl eru framleidd úr ýmsum efnum og eru bæði gerð úr trefjastriga úr náttúrulegum eða tilbúnum trefjum og lagskiptri plastfilmu. Algeng seglaefni eru pólýesterstrigi (Dakron og Pentex) eða kevlarþræðir með plastfilmu límda yfir báðum megin. Seglagerð felst í því að hanna seglið (oftast gert með sérhæfðum tölvuforritum nú til dags), sníða efnið til (oft gert með laserskurðarvél), líma það saman í rétt form, sauma það saman og ganga frá jöðrum og kósum. Strigasegl eru meðhöndluð í lokin með kvoðu til að þétta þau og stífa. Áður fyrr voru segl börkuð með því að sjóða þau með kvoðuríkum trjáberki til að þétta þau.
Verðlagning náttúruauðlinda

**Verðlagning náttúruauðlinda** er ólík eftir eðli þeirra og notagildi. Á þeim stöðum í heiminum þar sem lítið er af auðlind og óhagkvæmt að flytja hana milli landa er verðið gjarnan hærra. Sömuleiðis eru þær náttúruauðlindir sem eru óendurnýjanlegar jafnan seldar á hærra verði en þær endurnýjanlegu. Markaðsvirði náttúruauðlinda fer einnig eftir því hvort verið sé að nýta þær beint í upprunalegu formi og mynd eða hvort verið sé að nýta þær í umbreyttu formi og þá óbeint. Magn og gæði náttúruauðlinda geta verið undir áhrifum frá mannavöldum og skiptir sjálfbærni gríðarlega miklu máli í því samhengi. Minnkandi jaðareftirspurn á við um náttúruauðlindir vegna þess að fólk er tilbúið að borga meira fyrir náttúruauðlind sem minna er til af.

Náttúruauðlindir veita ólíka efnahagsþjónustu og skiptir framboð og eftirspurn máli hvað þær varðar eins og önnur hagfræðileg álitaefni. Jaðarkostnaður og jaðarvilji fólks (vilji fólks til að borga fyrir eina einingu til viðbótar) eru notaðir sem mælikvarðar til að ákvarða verð á hverri nýtingu. En þar er ekki tekið tillit til úthrifa og reiknað með fullkominni samkeppni á markaði. Það getur verið hagkvæmt að mishátt gjald sé rukkað fyrir ólíka hópa neytenda ef jaðarkostnaður af þjónustu náttúruauðlindarinnar er ekki sá sami fyrir hvern þeirra.

## Heimildir
Birkir Már Sævarsson

**Birkir Már Sævarsson** (fæddur 11. nóvember 1984) er íslenskur fyrrum knattspyrnumaður. Birkir hóf ferilinn hjá Val. Síðar fór hann til SK Brann í Noregi. Birkir spilaði með Hammarby IF í Svíþjóð þar til hann sneri aftur til uppeldisfélagsins Vals.

Birkir er hægri bakvörður og spilaði með karlalandsliði Íslands frá 2007 til 2021. Hann skoraði sitt fyrsta mark fyrir landsliðið gegn Liechtenstein árið 2016 með þrumufleyg af löngu færi. 

Birkir spilaði sinn 100 leik með A-landsliðinu í september 2021 og ákvað að hætta eftir sinn 103. landsleik þegar undankeppnin fyrir HM 2022 lauk. Hann lagði fótboltaskóna á hilluna árið 2024. 

Birkir á fjögur börn. Hann hlustar meðal annars á þungarokk í frístundum. 

## Tilvísanir
Landsnet hjólaleiða

**Landsnet hjólaleiða** er leiðakerfi hjólaleiða sem er búið til og viðhaldið af tilteknu ríki, eða í samstarfi ríkis, sveitarfélaga og félagasamtaka. Oftast er um að ræða langleiðir sem liggja á milli fylkja og sveitarfélaga utan þéttbýlis. Hlutar viðkomandi leiðar eru þá hjólaleiðir sem tilheyra viðkomandi sveitarfélögum. Tilgangurinn er að styðja við hjólaferðamennsku en leiðirnar nýtast líka heimamönnum til að komast á milli staða. Dæmi um slík landsnet hjólaleiða eru National Cycle Network í Bretlandi, LF-route-netið í Hollandi, Radnetz Deutschland í Þýskalandi og United States Bicycle Route System í Bandaríkjunum. Í Evrópu eru sumar af þessum leiðum hluti af EuroVelo-hjólaleiðum.

Oftast er um að ræða 10-15 númeraðar langleiðir sem liggja um allt landið. Leiðirnar eru merktar sérstaklega með vegvísum. Leiðirnar eru á bilinu 100-500 km langar og fela í sér áningarstaði með vissu millibili þar sem geta verið tjaldstæði, salerni, hjólabogar og fleiri innviðir. Yfirleitt er búinn til þrepaskiptur staðall sem leiðinni er ætlað að uppfylla. Í upplýsingaefni um leiðanetið eru leiðirnar flokkaðar eftir því hversu krefjandi þær eru og hversu stór hluti þeirra uppfyllir staðla.

## Eftir löndum
Røros (sveitarfélag)

**Røros** er sveitarfélag í Þrændalögum í Noregi. Í sveitarfélaginu eru 5.572 íbúar (2022).

Stjórnsýslumiðstöð sveitarfélagsins er námubærinn Røros sem er eina þéttbýlið í sveitarfélaginu.

Sveitarfélagið Røros á landamæri að sveitarfélögunum Holtålen og Tydal í norðri, Os og Engerdal í Innlandet fylki í suðri og í austri á sveitarfélagið að Svíþjóð.
Program (plata)

**Program, píanóverk** er 33 snúninga hljómplata gefin út af Hljóðfæraverslun Sigríðar Helgadóttur árið 1970. 
Á henni flytur Rögnvaldur Sigurjónsson verk fyrir píanó. Upptaka: EMI London.
 
## Lagalisti
#César Frank: Prelude, Corale and Fugue.
#Claude Debussy: Reflets dand 1´éau "Cenarel Lavine" - eccentric. 
#Frederic Chopin: Ballade op. 23 no. 1. Etudes op. 25 no. 1 and no. 12. 
#Franz Liszt: Mephisto Waltz. 

## Rögnvaldur Sigurjónsson
Johannes Mathesius

**Johannes Mathesius** (24. júlí 1504 í Rochlitz &ndash; 7. október 1565) var þýskur prestur, rithöfundur og sálmaskáld. Johannes (eða Johann) orti vöggusálm sem séra Stefán Ólafsson sneri á íslensku á 17. öld. Hann kynntist siðbótarmanninum Marteini Lúther á námsárum sínum í Wittenberg og snæddi hjá honum reglulega árið 1540. Hann varð prestur í Joachimsthal og þjónaði þar til æviloka.
Les Marais du temps

**Les Marais du temps** (Íslenska *Mýri fortíðarinnar*) er önnur bókin í ritröðinni Sérstakt ævintýri um Sval... (franska *Série Le Spirou de…*) þar sem ýmsir listamenn fá að spreyta sig á að semja ævintýri um Sval og Val, sem þó teljast ekki hluti hinnar opinberu ritraðar. Bókin kom út árið 2007. Höfundur og teiknari sögunnar er Frank Le Gall. Bókin hefur enn ekki komið út á íslensku.

## Söguþráður
Sprenging á sér stað í kjallara veitingahúss í *Les Marais*-hverfinu (*Mýrinni*) í Parísarborg. Í rústunum kemur í ljós bók á dulmáli með skilaboðum um að koma henni til Sveppagreifans. Bókin hefur að geyma skilaboð frá Zorglúbb sem farið hafði aftur í tímann, en er fastur í Parísarborg árið 1865.

Svalur, Valur og Sveppagreifinn ákveða að halda aftur í tímann til að bjarga fjandvini sínum. Þeir finna tímavél Zorglúbbs í neðanjarðarhvelfingu undir *Concorde-torgi* og hverfa til ársins 1865. Þar tekur Zorglúbb á móti þeim og ævintýrið virðist ætla að fá skjóta lausn, þegar Pési stekkur óvænt í gegnum tímagluggann og skilur félaga sína eftir hinu megin.

Sveppagreifinn uppgötvar skringilega sveppategund sem býr yfir gríðarlega mikilli orku og þeir ákveða að freista þess að komast aftur til framtíðar með tilstilli þeirra. Í ljós kemur að Zorglúbb er með glæpaforingjann Crève-Bedaine og hyski hans á hælunum. Crève-Bedaine segir að Zorglúbb skuldi sér stórfé og hyggur á hefndir, en hann er vopnaður tæki sem sendir frá sér zor-geisla.

Á sama tíma á 21. öldinni tekst Pésa að hafa upp á félaga Sveppagreifans og barnungum vini hans og lokka þá með sér að tímavélinni. Þeim tekst að koma henni í gang og ná að bjarga félögunum til baka á síðustu stundu áður en Crève-Bedaine kemur þeim fyrir kattarnef.

Á setri Sveppagreifans fagnar Zorglúbb sigri. Tilgangur tímaferðalagsins var að kaupa verðmætar byggingarlóðir í *Les Marais*-hverfinu. En þegar betur er að gáð reynast kaupsamningarnir auðir, því ekki er hægt að breyta atburðum fortíðarinnar.

## Fróðleiksmolar
* Í sögunni tala allar persónur frá nítjándu öldinni mállýsku sem minnir á þann tíma. Hún er torskilin við lestur og er orðalisti birtur aftast í bókinni.

* Valur hyggst verða ríkur með því að fá franska listmálarann Manet til að mála af sér mynd. Hún gufar upp í sögulok líkt og samningar Zorglúbbs.
Íslenska þjóðfylkingin

**Íslenska þjóðfylkingin** er íslenskur stjórnmálaflokkur, sem stofnaður var árið 2016. Hægri grænir, sem buðu fram til Alþingis árið 2013, sameinuðust flokknum í febrúar 2016.

Flokkurinn vill endurskoða aðild Íslands að EES og ganga úr Schengen samstarfinu. Áhersla er að vernda íslenska þjóðmenningu og fullveldi Íslands. Flokkurinn hafnar fjölmenningu og berst gegn því að moskur verði reistar. 

Helgi Helgason var kosinn formaður Íslensku þjóðfylkingarinnar í lok júní, 2016. Samþykkt var ályktun þar sem nýjum útlendingalögum var mótmælt.

Í apríl 2017 var Guðmundur Þorleifsson kosinn formaður. Árið 2017 var listabókstafur flokksins gerður upptækur en þrátt fyrir það er enn virkt starf innan flokksins.

Árið 2018 var Frelsisflokkurinn stofnaður sem klofningur af Íslensku þjóðfylkingunni.
 
## Alþingiskosningar 2016
Íslenska þjóðfylkingin ætlaði sér að bjóða fram í öllum kjördæmum í Alþingiskosningunum árið 2016  Deilur innan flokksins urðu til þess að flokkurinn hætti við að bjóða fram í Reykjavíkurkjördæmunum tveimur. Gústaf Níelsson og Gunnlaugur Ingvarsson voru efstu menn á lista þar. Þeir eru sakaðir um að hafa stolið meðmælalistum flokksins í þeim kjördæmum og bíða ákæru formannsins. Ekki náðist að koma saman framboði í Norðaustutkjördæmi. Einnig var hætt við framboð í Suðvesturkjördæmi vegna skorts á meðmælendum.  Flokkurinn fékk 0,2% atkvæða í kosningunum.

## Tenglar
Grunnstefna ÍÞ

## Tilvísanir
Clint Eastwood

**Clinton Eastwood yngri** (fæddur 31. maí 1930) er bandarískur leikari, kvikmyndaleikstjóri, framleiðandi, tónlistarmaður og stjórnmálamaður. Hann öðlaðist fyrst alþjóðlega frægð fyrir hlutverk sín sem nafnlausi maðurinn í spagettívestrum Sergio Leone á sjötta áratug 20. aldar og sem andhetjulöggan Harry Callahan í fimm Dirty Harry-kvikmyndum á áttunda og níunda áratugnum. Þessi hlutverk, meðal annarra, hafa gert Eastwood að varanlegri táknmynd karlmennsku.

## Kvikmyndaskrá

### Sem kvikmyndagerðarmaður
Fótboltafélagið Falur

***Fótboltafélagið Falur*** (hollenska: *F.C. Knudde*) er heiti á hollenskum teiknimyndasögum sem segja frá ærslakenndum ævintýrum samnefnds knattspyrnuliðs. Sögurnar eru samvinnuverkefni íþróttablaðamannsins John le Noble og teiknarans Toon van Driel, sem kalla sig Joop & Toon. Sögurnar hófu göngu sína árið 1973 og hafa komið út óslitið til þessa dags, fyrst í dagblöðum og bókum en í seinni tíð á íþróttavefsíðunni NUSport. Þrjár fyrstu bækurnar um Fal komu út á íslensku á árunum 1979 til 1981 á vegum bókaútgáfunnar Arnar og Örlygs.

## Titlar
Fals-bækurnar eru 35 að tölu í opinberu ritröðinni, en auk þeirra hafa komið út nokkrar safnbækur með minni sögum. Listinn sýnir nöfn og útgáfuár bókanna á frönsku og íslensk heiti og útgáfuár þar sem við á:

# *[[Fótboltafélagið Falur á heimavelli]]* (*F.C. Knudde thuis* 1978) [ísl. útg. 1979]
# *[[Falur í Argentínu]]* (*Knudde naar Argentinië* 1978) [ísl. útg. 1980]
# *[[Falur á Íslandi]]* (*Knudde naar IJsland* 1978) [ísl. útg. 1981]
# Zwaar Knudde (1979)
# Knudde naar Frankrijk (1979)
# Knudde naar Amerika (1979)
# Knudde in Amerika (1980)
# Knudde met een rietje (1981)
# Knudde zootje (1983)
# Smallroom Dancing bij Knudde (1983)
# Knudde wat de klok slaat (1984)
# Knudde antiek of hoe het begon (1984)
# Hoezo Knudde? (1984)
# Knudde met de pet op (1984)
# Een Knudde team (1984)
# Knudde en nog eens Knudde (1985)
# Knudde in Afrika (1985)
# Knudde in Space (1985)
# Super Knudde (1985)
# Knudde in mineur (1986)
# De jeugd van Jaap en Dirk (*+ Stän & Øllie bij knudde*) (1986)
# Knudde slaat terug! (1987)
# Alleen maar problemen (1987)
# Een terechte strafschop (1988)
# Knudde en 't aerobic dansen (*+ Knudde naar Babbelonia*) (1988)
# Knudde naar Moskou (1988)
# Zoals Knudde thuis tikt (deel 1) (1988)
# Zoals Knudde thuis tikt (deel 2) (1989)
# Typisch Knudde (1990)
# Knudde knock out! (*+ De Stones in het Knuddestadion* (1990)
# Knudde naar Dallas (*+ T.E. bij Knudde*) (1990)
# Knudde in Transsylvanië (*+ Knudde in Dynastie Crest*) (1990)
# Knudde sport complex (1992)
# Knudde in hogere sferen (1993)
# Zeldzaam Knudde boek (1998)

## Íslensk útgáfa
Flestar þær þýddu myndasögur sem gefnar voru út á Íslandi á áttunda og níunda áratugnum voru franskar eða belgískar og voru prentaðar í samvinnu við útgefendur á hinum Norðurlöndunum. Sögurnar um Fal voru því frávik, þar sem þær voru hollenskar og ekki unnar sem samprent með öðrum þjóðum. Jafnframt voru þetta einu myndasögurnar sem Örn og Örlygur sendu frá sér á þessum árum.

Frumkvæðið kom frá ungum framhaldsskólanema, *Ólafi Garðarssyni*, sem rakst á sögurnar í þýskri útgáfu á ferðalagi. Hann vakti áhuga forlagsins á bókunum og tók að sér að þýðinguna. Fyrir valinu urðu þrjár fyrstu bækurnar í ritröðinni. Bækur eitt og þrjú voru þýddar úr þýsku en miðbókin úr hollensku.
Konrad Johannesson

**Konrad (Konnie) Johannesson** (10. ágúst 1896 - 28. október 1968) var kanadískur flugmaður af íslenskum uppruna og bakvörður í íshokkí. Hann keppti á Ólympíuleikum í landsliði Kanada (Winnipeg Falcons) í íshokkí.

Konrad fæddist í Glenboro, Manitoba í Kanada en fjölskylda hans flutti til Winnipeg árið 1897 og hann ólst þar upp. Foreldrar hans voru hjónin Jónas Jóhannesson og Rósa Einarsdóttir frá Íslandi. Í fyrri heimstyrjöldinni lærði hann flug og varð flugmaður í herdeildinni Royal Flying Corps. Hann var orðinn leikmaður í íshokkí í Falcons-liðinu fyrir stríðið (1913-1914) en hann og flestir aðrir í liðinu gengu í kanadíska herinn. Hann var sendur til Egyptalands í flugnám en snéri aftur til Winnipeg eftir stríðslok í maí 1919. Sama árið byrjaði gamla íshokkí-liðið hans aftur að keppa og urðu þeir íshokkímeistarar Vestur-Kanada. Eftir afgerandi sigur á háskólaliði frá Toronto unnu þeir Allan-bikar og voru þar með valdir til að keppa á Ólympíuleikunum í Belgíu.

Konrad ferðaðist til Belgíu á skipi með hinum leikmönnunum. Sjö lið kepptu í íshokkí í þetta sinn, en aldrei áður hafði verið keppt í íshokkí á Ólympíuleikunum. Kanadamennirnir unnu með yfirburðarsigur og varð Kanada þar með fyrsta þjóðin til að vinna til gullverðlauna í íshokkí. Eftir heimferðina hélt Konrad áfram að keppa í íshokkí í nokkur ár en aðalatvinnugrein hans varð flug og flugkennsla.
Alexander Van der Bellen

**Alexander Van der Bellen** (f. 18. janúar 1944), er austurrískur stjórnmálamaður og hagfræðingur sem hlaut kosningu til forseta Austurríkis í desember 2016.

Van der Bellen er fyrrverandi prófessor í hagfræði við háskólann í Vín. Hann tók doktorspróf frá Háskólanum í Innsbruck og er sérfræðingur í opinberri fjársýslu og áætlanagerð. Bellen er meðlimur í austurríska sósíalíska græningjaflokknum og hefur gegnt ýmsum nefndarstörfum fyrir hann. Hann bauð sig fram til forseta 2016 að nafninu til sem óháður en þó með yfirlýstum stuðningi græningjaflokksins.

Van der Bellen vann mjög nauman sigur gegn Norbert Hofer, frambjóðanda austurríska Frelsisflokksins, í forsetakosningum í annarri umferð þann 22. maí árið 2016. Fyrsta júlí, áður en hann tók við embætti, ógilti hæstiréttur Austurríkis kosningarnar og kvað á að þær skildu endurteknar. Þegar kosningarnar voru endurteknar þann 4. desember 2016 vann Van der Bellen í annað skipti með auknum atkvæðamun og tók við embætti forseta í janúar næsta ár.

Van der Bellen styður græn og vinstrisinnuð stefnumál. Hann styður tilvist Evrópusambandsins og aðild Austurríkis að því og hefur mælt fyrir því að Evrópusambandið þróist í sambandsríki.

Van der Bellen var endurkjörinn til annars sex ára kjörtímabils í fyrstu umferð kosninga þann 10. október 2022.

## Tilvísanir
Aladdín

**Aladdín** (arabíska: علاء الدين‎‎, *ʻAlāʼ ad-Dīn*) er þjóðsaga sem er talin vera af miðausturlenskum uppruna þótt fátt sé í raun vitað um uppruna hennar annað en að Antoine Galland sem þýddi sagnabálkinn *[[Þúsund og ein nótt|Þúsund og eina nótt]]* bætti henni við ritið fyrir frönsku útgáfuna 1710. Hann sagðist hafa heyrt hana frá maróníta frá Sýrlandi í París. Engir upprunalegir textar með sögunni á arabísku hafa fundist utan tveir sem taldir eru falsanir, þ.e. þýðingar úr frönsku á arabísku gerðar eftir útgáfu Gallands.

Sagan segir frá fátækum dreng í Kína sem galdramaður frá Norður-Afríku ginnir til að aðstoða sig við að ná í töfralampa úr helli. Í lampanum er djinni sem gerir Aladdín ríkan og voldugan. Galdramaðurinn svíkur þá lampann út úr eiginkonu Aladdíns og flytur höll hans og alla íbúa hennar til Norður-Afríku. Aladdín kemst þangað með hjálp annars djinna sem býr í hring sem hann ber, nær lampanum og drepur galdramanninn. 

Aladdín og töfralampinn er ein þekktasta sagan úr *Þúsund og einni nótt*. Sagan var útfærð sem pantómíma af John O'Keefe í Bretlandi 1788 og hélt vinsældum sínum þar í 200 ár. Þar kemur „móðir Aladdíns“ fyrir og ýmsir hlutir úr öðrum sögum *Þúsund og einnar nætur*. Árið 1906 kom út vinsæll söngleikur eftir James T. Tanner og W. H. Risque, *[[Hinn nýi Alladín]]*. Aladdín kemur fyrir í fyrstu teiknimyndinni í fullri lengd, *[[Ævintýri Achmeds prins]]*, frá 1926. Þekktasta teiknimyndaútgáfan er líklega Disney-myndin *[[Aladdín (kvikmynd frá 1992)|Aladdín]]* frá 1992.

## Tengt efni
* Eldfærin
Runni

**Runni**  er viðarkennd planta eða lágvaxið tré. Munurinn milli trjáa og runna er ekki skýr en oft er talað um runnar séu um 1-5 metrar að hæð. Sumir gera þann greinarmun á trjám og runnum að tré séu, eða geti verið, með einn miðlægan stofn en runnar séu með fleiri stofna og enginn þeirra miðlægur eða ríkjandi. Sama tegund af tré getur verið runni undir erfiðum kringumstæðum en tré við betri skilyrði.  Hægt er að klippa tré til, svosem víðitegundir, þannig að runni skapist. Tilgangurinn getur þá verið limgerði eða skjólbelti.

## Runnar á Íslandi
Ýmsir runnar eru í notkun á Íslandi. Víðitegundir eru vinsælar t.d. afbrigði af gulvíði, birki er oft klippt til og tegundir eins og toppar, , gljámispill, yllir og sýrena eru algengar.

### Dæmi um runna
***[[Birki]]**/fjalldrapi
* **Einir**: Himalajaeinir, kínaeinir, einir
***[[Elri]]**: Sitkaelri, kjarrelri
***Fura**: Fjallafura, runnafura
***Heggur**: heggur, virginíuheggur
***[[Kvistir]]**: Birkikvistur, dögglingskvistur, úlfakvistur, víðikvistur, japanskvistur, bogakvistur
***Misplar**: Gljámispill, breiðumispill, grámispill
***[[Reyniviður|Reynir]]**: Úlfareynir, Koparreynir, kínareynir, strandreynir, bergreynir
***Rifs**: Hélurrifs, fjallarifs, rauðberjarifs, sólber
***[[Runnamura]]**
***[[Sýrenur]]**: Gljásýrena, næfursýrena, fagursýrena
***[[Toppar]]**: Blátoppur, dúntoppur, klukkutoppur, glótoppur
***Viburnum**: Bersarunni, lambarunni
***[[Víðir (ættkvísl)|Víðir]]**: Gulvíðir, alaskavíðir, viðja, jörfavíðir, gljávíðir,loðvíðir, myrtuvíðir
***[[Yllir]]**: rauðyllir, dúnyllir
***[[Ýviður]]**
* **[[Þyrnar]]**: Hrafnþyrnir
* Hafþyrnir

## Tilvísanir
Vatnakrabbar

**Vatnakrabbar**, þekktir á ensku sem **crawfish**, **crawdads**, **freshwater lobsters**, eða **mudbugs**, á sænsku **[[Astacus astacus|kräftor]]** eru ferskvatnskrabbadýr sem líkjast litlum humrum, sem þeir eru skyldir. Þeir eru í þrem yfirættum; Astacoidea, Cambaridae, Parastacoidea. Þeir anda með tálknum. Sumar tegundirnar eru í lækjum og ám með fersku vatni, og aðrar eru í mýrum, skurðum og tjörnum. Flestar tegundirnar þola ekki mengað vatn, þó einstaka tegundir svo sem *[[Procambarus clarkii]]* séu harðari af sér. Fæða vatnakrabba er lifandi og dauð dýr og plöntur. Procambarus virginalis er vinsæl tegund sem gæludýr.

## Líkamsbygging
Líkami skjaldkrabba (Decapoda), svo sem krabba, humra, eða rækja, er skift upp í 20 hluta sem skiftast gróflega í fram og afturbúk. Framhlutinn skiftist í höfuð og millibúk. Á höfðinu eru augun, tveir langir þreifarar og munnlimirnir. Á millibúknum eru fimm pör útlima. Fyrsta parið er með kröftugar gripklær og nýtist ekki til gangs, heldur til að grípa fæðu, til varnar og til að grafa með. Á afturhlutanum, eða halanum, eru smáir sundfætur og endar hún í sundblöðku. Eggin eru geymd undir halanum. Blóðið er blátt vegna þess að það nýtir hemocyanín til súrefnisflutnings.

## Útbreiðsla og flokkun

Það eru þrjár ættir vatnakrabba; tvær á norðurhveli og ein á suðurhveli. Suðurhvelsættin (Gondvana-útbreiðsla) Parastacidae er í Suður Ameríku, Madagaskar og Australasíu. Af hinum tvem ættunum, eru Astacidae í vestur Evrasíu og vestur Norður Ameríku og ættin Cambaridae í austur Asíu og austur Norður Ameríku.

Madagaskar er með einlenda ættkvísl, *[[Astacoides]]*, með sjö tegundum.

## Heimildir
L'Artiste peintre

**L'Artiste peintre** *(ísl: Listmálarinn)* eftir belgíska teiknarann Morris og höfundinn Bob de Groot er 71. bókin í bókaflokknum um Lukku Láka. Bókin kom út árið 2001 og hefur ekki verið gefin út á íslensku.

## Söguþráður

Listmálarinn Frederic Remington er á ferð um Villta Vestrið. Yfirvöld fá Lukku Láka til að fylgja honum þar sem ýmsar hættur geta steðjað að á leiðinni. Æðsti draumur Remington er að finna indíánagoðsögnina Hiawatha og fá að mála af honum mynd. Á krá einni lendir Remington í útistöðum við hinn hefnigjarna Curly. Lukku Láki afvopnar bandíttann, en í kjölfar þess veitir Curly þeim kumpánum eftirför til að ná sér niðri á þeim. Eftir viðkomu í róstusömum bæ, Hound Dog City, halda Lukku Láki og Remington út í óbyggðirnar til að finna Hiawatha, en Curly er enn á hælum þeirra.

## Fróðleiksmolar

* Bandaríski listamaðurinn Frederic Sackrider Remington (1861-1909), sem sagan hverfist um, er þekktastur fyrir samtímamyndir sínar af lífinu í Villta Vestrinu. Nokkur af hans frægustu verkum má sjá í bókinni, t.d. Árásina á vagnalestina (Attack on the supply wagons) frá árinu 1905.
* Í umsögnum um bókina á aðdáendasíðum Lukku Láka fær hún afleita dóma.
Zlatan Ibrahimović

**Zlatan Ibrahimović** (f. 3. október 1981 í Malmö) er sænskur fyrrum knattspyrnumaður. Hann er sonur bosnísks föður og króatískrar móður sem fluttu til Svíþjóðar árið 1977. Hann skoraði um 580 mörk í efstu stigum knattspyrnu og spilað um 1000 leiki.

Ibrahimović hóf ferilinn með heimaliði sínu Malmö FF en spilaði með liðum eins og Ajax, Inter Milan, AC Milan, Juventus, FC Barcelona og Paris Saint-Germain. Hann gekk til liðs við Manchester United árið 2016. Árið 2018 hélt hann til LA Galaxy í Bandaríkjunum.

Ibrahimović ákvað að segja skilið við sænska landsliðið eftir Evrópumótið í Frakklandi árið 2016. 

Hann ákvað að gefa kost á sér á ný árið 2021. Árið 2023 varð hann elsti leikmaðurinn til að spila í undankeppni EM.

## Tilvísanir
Kári Árnason

**Kári Árnason** (f. 13. október 1982 í Gautaborg) er íslenskur fyrrum knattspyrnumaður sem er yfirmaður knattspyrnumála hjá Víkingi.

Staða hans á vellinum var í hlutverki miðvarðar eða sem leikstjórnandi á miðju.

Kári Árnason ólst upp hjá Víkingi og spilaði með liðinu upp alla yngri flokka, utan tveggja ára í Val, og til ársins 2004 þegar hann gerðist atvinnumaður og gekk í raðir Djurgården í Svíþjóð og vann með liðinu bæði deildar- og bikarkeppnir Svíþjóðar árið 2005.
Hann spilaði einnig fyrir AGF Aarhus og Esbjerg fB í Danmörku og Plymouth Argyle og Rotherham United á Englandi. Þá varð hann sænskur meistari með Malmö FF í Svíþjóð og spilaði fyrir Omonia á Kýpur, Aberdeen F.C. í Skotlandi og síðast með Gençlerbirliği í Tyrklandi áður en hann hélt aftur á heimaslóðir sínar í Fossvogi hjá Víkingi í júnímánuði árið 2019. Kári vann tvöfalt á síðasta tímabili sínu; í deild og bikar 2021, og skoraði í bikarúrslitaleiknum.

Kári spilaði 90 leiki fyrir A-landslið Íslands frá 2005. Hann var einn mikilvægasti varnarmaður liðsins og hluti af liðinu sem komst á EM 2016 og HM 2018. Árið 2020 gaf hann það út á Wembley eftir leik við Englendinga að hann væri hættur með landsliðinu. En hann spilaði þó nokkra leiki í viðbót árið 2021.

## Titlar
;Víkingur
*Bikarkeppni karla: 2019, 2021
*Úrvalsdeild karla: 2021

;Malmö FF
*Sænska úrvalsdeildin: 2016

;Djurgården
*Sænska úrvalsdeildin: 2005
*Sænska bikarkeppnin: 2005
Nýja-Akvitanía

**Nýja-Akvitanía** (franska *Nouvelle-Aquitaine*) er eitt af 13 héruðum í Frakklandi. Höfuðborg héraðsins er Bordeaux.
Paul Reubens

**Paul Rubenfeld** (f. 27. ágúst 1952, d. 30. júlí, 2023) var bandarískur leikari.

## Pee-Wee
Langþekktastur er Reubens fyrir að leika persónuna *Pee Wee* í kvikmyndum og sjónvarpsþáttum. 

## Tenglar

*
Meshuggah

**Meshuggah** er sænsk þungarokkssveit frá Umeå, Svíþjóð, sem stofnuð var árið 1987. Sveitin er þekkt fyrir framúrstefnulegan stíl með flóknum töktum. Hljómsveitin spilar einhvers konar öfgaþungarokk og blöndu af meðal annars dauðarokki, þrassi og framsæknu þungarokki. Meshuggah vakti fyrst athygli með plötunni *Destroy, Erase, Improve* (1995) og telst áhrifamikil í þungarokksgeiranum. Gítar- og bassaleikarar hljómsveitarinnar hafa notast við sjö og átta strengja gítara.

Árið 2016 spilaði hljómsveitin á Eistnaflugi í Neskaupstað. Meshuggah þýðir brjálaður á jiddísku.

## Meðlimir
*Jens Kidman – söngur (1987–), gítar (1987–1992)
*Fredrik Thordendal – gítar, bakraddir (1987–), bassi (2001–2004)
*Tomas Haake – trommur (1990–)
*Mårten Hagström – gítar (1992–)
*Dick Lövgren – bassi (2004–)

## Fyrrum meðlimir
*Niklas Lundgren – trommur (1987–1990)
*Peter Nordin – bassi (1987–1995)
*Gustaf Hielm – bassi (1995–2001)

## Breiðskífur
*Contradictions Collapse (1991)
*Destroy Erase Improve (1995)
*Chaosphere (1998)
*Nothing (2002)
*Catch Thirtythree (2005)
*obZen (2008)
*Koloss (2012)
*The Violent Sleep Of Reason (2016)
*Immutable (2022)

## Tengill
Meshuggah, band history interview - Loudersound.com
Eistnaflug

**Eistnaflug** var þungarokkshátíð sem haldin er í kringum fyrstu helgina í júlí í Neskaupstað. Nafnið er orðaleikur af hátíðinni Neistaflug sem haldin er á staðnum um verslunarmannahelgi.

Fyrsta hátíðin var haldin í ágúst árið 2005 og stækkaði ár frá ári. Þó áhersla hafi verið lögð á þungarokk hafa einnig spilað annars konar rokkbönd þar og jafnvel rapp og vinsældapopp (t.d. Páll Óskar).

Erlend þungarokksbönd spilað á hátíðinni og má þar nefna Napalm Death, At The Gates, Enslaved, Rotting Christ, Amorphis, Opeth, Bloodbath og Meshuggah. Kvikmyndargerðarmaðurinn kanadíski Sam Dunn heimsótti hátíðina árið 2016 og tók þátt í umræðupanel ásamt því að taka viðtöl við hljómsveitir og fleiri.

Frá 2015 var íþróttahöllin í Neskaupstað verið notuð samhliða Egilsbúð en síðarnefndi staðurinn var aðaltónleikastaðurinn fyrstu árin. Fjöldi hljómsveita sem spiluðu árið 2016 var 77.

Hátíðin hefur ekki verið haldin síðan 2022. 
Frá því 2024 hefur hátíðin Sátan í Stykkishólmi tekið við keflinu.

## Tenglar
Eistnaflug heimasíða 

## Tilvísanir
Sam Dunn

**Sam Dunn** (f. 20. mars árið 1974) er kanadískur kvikmyndargerðarmaður, mannfræðingur og tónlistarmaður. 

Ásamt Scot McFadyen rekur Dunn kvikmyndafyrirtækið *Banger Films*. Dunn hefur gert heimildamyndir um þungarokk, undirgreinar þess og stöðu á heimsvísu ásamt mynda um einstaka hljómsveitir eins og t.d. Iron Maiden.

Dunn heimsótti Eistnaflug í Neskaupstað árið 2016 þar sem hann tók viðtal við hljómsveitir og tók þátt í umræðupanel um þungarokk.

## Heimildamyndir og þættir
*2005:	Metal: A Headbanger's Journey
*2008:	Global Metal
*2009:	Iron Maiden: Flight 666
*2010:	Rush: Beyond The Lighted Stage
*2011:	Metal Evolution (Þættir 1-11, þáttur 12 kom út 2012)
*2011:	Time Machine 2011: Live in Cleveland (Rush tónleikar)
*2011:	Motorhead The Wörld Is Ours: Vol 1 - Everywhere Further Than Everyplace Else
*2012:	En Vivo! (Iron Maiden tónleikar)
*2014:	Super Duper Alice Cooper
*2015:	Banger TV (Lock Horns, Overkill)
*2015:	Rock Icons 
*2015:	Satan Lives 
*2016:	We Are Savvy
*2016:	Hip-Hop Evolution
*2017:	Long Time Running
*2019:	ZZ Top: That Little Ol' Band from Texas
*2021:	"Triumph: Rock & Roll Machine"
*2026: The Ballad of Judas Priest
The Vintage Caravan

**The Vintage Caravan** er íslensk rokkhljómsveit sem var stofnuð árið 2006. Tónlistarstíll þeirra er blanda af klassísku rokki, frumþungarokki og framsæknu rokki.

Eftir plötuna *Voyage* sem kom út 2012 skrifaði sveitin undir samning við þýska þungarokksútgefandann *Nuclear Blast* sem gaf aftur út plötuna. Hljómsveitin spilaði á *Wacken* þungarokkshátíðinni árið 2014 eftir að hafa unnið forkeppni á Íslandi, og hátíðunum *Roadburn* og *Hard Rock Hell*. Árið 2015 hætti Guðjón í sveitinni á góðum nótum og Stefán Ari Stefánsson tók við trommuskyldum. Sama ár spilaði sveitin sem upphitunarsveit fyrir þungarokksveitina *[[Europe]]* á Skandinavíutúr þeirra.
Haustið 2019 túraði VC um Evrópu með sænsku sveitinni Opeth. VC túrar síðar með Opeth haustið 2021.

Árið 2021 kom út platan *Monuments*.

## Meðlimir
*Óskar Logi Ágústsson – söngur og gítar (2006–)
*Alexander Örn Númason - bassi, bakraddir (2012–)
*Stefán Ari Stefánsson – trommur (2015–)

### Fyrrum meðlimur
*Guðjón Reynisson – trommur (2006–2015)

## Útgefið efni
### Breiðskífur
*The Vintage Caravan (2011) (sjálfútgefið)
*Voyage (2012) (Sena)
*Arrival (2015) (Nuclear Blast)
*Gateways (2018) (Nuclear Blast)
*Monuments (2021) (Napalm Records)
*Portals (2025) (Napalm Records)

### Tónleikaplötur
*The Monuments Tour (2023)

## Tilvísanir
Verkfræðingafélag Íslands

**Verkfræðingafélag Íslands** eða **VFÍ** er félag verkfræðinga sem vinna að því að efla þekkingu en einnig á sviði kjaramála. Í lögum félagsins segir, Markmið félagsins er að: 
* Vera öflugur málsvari verkfræðinga, fylgjast með og taka þátt í umræðu um verkfræðileg málefni.
* Gæta hagsmuna og réttinda félagsmanna og stuðla að gæðum í kjörum og starfsumhverfi.
* Standa vörð um starfsheitið og gæði verkfræðimenntunar.
* Stuðla að tækniþróun með samfélagslega ábyrgð, hagsmuni almennings og umhverfis að leiðarljósi.
* Vera vettvangur samskipta félagsmanna inn á við og talsmaður þeirra út á við.

Verkfræðingafélags Íslands sameinaðist Stéttarfélagi verkfræðinga þann 1. júlí 2011 undir heiti VFÍ.  

## Tengill
* Heimasíða Verkfræðingafélagsins
Guðfinna Jóhanna Guðmundsdóttir

**Guðfinna Jóhanna Guðmundsdóttir** (f. 14. apríl 1969) er íslenskur lögmaður, stjórnmálamaður og fyrrum borgarfulltrúi í Reykjavík. Hún var kosin í borgarstjórn af lista Framsóknar og flugvallarvina í sveitarstjórnarkosningum árið 2014.

## Tilvísanir
National Cycle Network

**National Cycle Network** er landsnet hjólaleiða í Bretlandi. Það var búið til af sjálfseignarstofnuninni Sustrans með styrk frá National Lottery. Tilgangurinn er að hvetja til hjólreiða og hjólaferðamennsku. Fyrsta leiðin var 8 km hjólaleið sem var lögð á aflagðri járnbraut við Saltford. Hún var tekin í notkun árið 1984. Árið 2014 náðu hjólaleiðirnar yfir 23.700 km. Einungis lítill hluti þeirra eru sérstakar hjólaleiðir og 70% er á almennum vegum en miðast við leiðir þar sem umferð er hæg eða lítil.

Leiðir í kerfinu eru merktar með sérstökum bláum skiltum með hvítum jaðri, mynd af hjóli og númeri. Mörg skilti sýna fjarlægð til næstu áfangastaða. Númer aðalleiða eru á rauðum grunni. Aðalleiðir í kerfinu eru 10 talsins. Leiðir 1-6 eru í Englandi, 7 í Skotlandi, 8 í Wales og 9 á Norður-Írlandi. Aukaleiðir sem skipta tugum eru númeraðar þannig að númer sem byrja á 7 eru í Skotlandi o.s.frv. Innan héraða geta verið styttri leiðir sem hafa sama númer og einhver aðalleið þótt þær séu ótengdar henni. Árið 2009 hófst vinna við að merkja þessar leiðir með þriggja talna númerum.

## Tenglar

* Vefur Sustrans
Edyta Górniak

**Edyta Anna Górniak** (fædd 14. nóvember 1972) er pólsk söngkona, textahöfundur og tónskáld. Hún leikur djass, popp og þjóðlagatónlist. Hún lauk seinni í Söngvakeppni evrópskra sjónvarpsstöðva 1994.

## Útgefin verk
### Breiðskífur
*"Dotyk" (1995)
*"Edyta Górniak" (1997)
*"Kiss me, feel me" (1997)
*"Live '99" (1999)
*"Perła" (2002)
*"Invisible" (2003)
*"E.K.G" (2007)
*"Zakochaj się na Święta w kolędach" (2008)
*"My" (2012)

### Smáskífur
*"To nie ja" (1994)
*"Jestem kobietą" (1994)
*"Dotknij..." (1995)
*"Będę śniła" (1995)
*"Pada śnieg" (+ Krzysztof Antkowiak, 1995)
*"Kolorowy wiatr" (1995)
*"Love Is on the Line" (1995)
*"To Atlanta" (1996)
*"When You Come Back To Me" (1997)
*"Hope For Us" (+ José Carreras, 1997)
*"Lustro" (1998)
*"Dumka na dwa serca" (+ Mietek Szcześniak, 1998)
*"Anything" (1998)
*"Stop!" (1999)
*"One and One" (1999)
*"Linger" (1999)
*"Hunting High And Low" (2000)
*"Pieśń Julii" (2000)
*"To nie ja (remix)" (2000)
*"Jak najdalej" (2001)
*"Nie proszę o więcej" (2002)
*"Słowa jak motyle" (2002)
*"Perła" (2002)
*"Impossible" (2002)
*"As If / Sit Down" (2003)
*"The Story So Far" (2003)
*"Whatever It Takes" (2003)
*"Make It Happen" (2003)
*"Nieśmiertelni" (2003)
*"Krople chwil" (2004)
*"Loving You" (2006)
*"List" (2007)
*"Dziękuję Ci" (2008)
*"To nie tak jak myślisz" (2008)
*"Mizerna cicha" (2008)
*"Teraz – tu" (2011)
*"On the Run" (2011)
*"oj... KOTKU" (2011)
*"Nie zapomnij" (2012)
*"Co tylko chcesz" (2012)
*"Consequences" (2012)
*"Sens-Is" (2013)
*"Your High" (2014)
*"Glow On" (2014)
*"Oczyszczenie" (2015)
*"Grateful" (2016) 

## Tenglar
* Edyta Górniak Vefsíða
Danmarks nationale cykelruter

**Danmarks nationale cykelruter** er landsnet hjólaleiða í Danmörku. Leiðir 1-10 voru teknar í notkun árið 1993. Síðar var leið 12, hringleið við Limafjörð, bætt við. Danska vegagerðin og hjólasamtökin Cyklistforbundet stóðu fyrir verkefninu en framkvæmdir voru í höndum amtanna. Eftir að þau voru lögð niður árið 2007 hefur viðhald leiðanna verið í höndum sveitarfélaga. Auk þessara leiða er þétt net annarra hjólaleiða í Danmörku.

Leiðirnar eru 11 talsins og ná samtals yfir 4.233 km. Þær eru aðallega á almennum vegum þar sem umferð er lítil eða á aðskildum hjólastígum meðfram stærri vegum. Nokkur hluti þeirra er á aflögðum vegum og malarstígum. Númerakerfið er þannig sett upp að sléttar tölur eru leiðir sem liggja austur-vestur en oddatölur leiðir sem liggja norður-suður. Leiðir 10 (á Borgundarhólmi) og 12 (umhverfis Limafjörð) eru hringleiðir. Leiðirnar eru merktar með bláum skiltum með hvítum jaðri, hjóli og númeri leiðarinnar á rauðum grunni.

## Tenglar
* Gagnvirkt kort á vef dönsku vegagerðarinnar
United States Bicycle Route System

**United States Bicycle Route System** er landsnet hjólaleiða í Bandaríkjunum. Frumkvæði að gerð þess kom frá staðlaráðinu American Association of State Highway and Transportation Officials (AASHTO) árið 1978. Fyrstu tvær leiðirnar (USBRS 1 og 76) voru teknar í notkun árið 1982 en síðan bættust engar við til ársins 2011 þegar átta leiðir bættust við. Árið 2018 voru leiðirnar 38, 24 aðalleiðir og 14 aukaleiðir, samtals 21.081 km langar í 26 fylkjum auk District of Columbia. Fullgert er áætlað að leiðanetið nái yfir 80.000 km. Leiðirnar eru merktar með svörtum eða grænum skiltum sem sýna reiðhjól og númerið á hvítum þríhyrndum grunni. Skiltin eru hliðstæð við merkingar í bandaríska þjóðvegakerfinu.

Leiðirnar liggja aðallega eftir stígum og vegum með lítilli umferð. Þeim er viðhaldið af fylkjum og sveitarfélögum. Þær tengjast neti hjólaleiða innan fylkja sem eru merktar með öðrum hætti. Sumum af þeim leiðum hefur síðar verið breytt í landsnetsleiðir.

## Tenglar

* Um landsnetið á vef Adventure Cycling